CELEX: 32022R0808
Language: sk
Date: 2022-05-23 00:00:00
Title: Vykonávacie nariadenie Komisie (EÚ) 2022/808 z 23. mája 2022, ktorým sa mení vykonávacie nariadenie (EÚ) č. 540/2011, pokiaľ ide o obdobie platnosti schválenia účinnej látky bispyribac (Text s významom pre EHP)

24.5.2022   
               
               
                  SK
               
               
                  Úradný vestník Európskej únie
               
               
                  L 145/37
               
            
         VYKONÁVACIE NARIADENIE KOMISIE (EÚ) 2022/808
         z 23. mája 2022,
         ktorým sa mení vykonávacie nariadenie (EÚ) č. 540/2011, pokiaľ ide o obdobie platnosti schválenia účinnej látky bispyribac
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (1), a najmä na jeho článok 17 prvý odsek,
         keďže:
         
                     (1)
                  
                  
                     V časti B prílohy k vykonávaciemu nariadeniu Komisie (EÚ) č. 540/2011 (2) sa uvádzajú účinné látky schválené v zmysle nariadenia (ES) č. 1107/2009.
                  
               
                     (2)
                  
                  
                     Žiadosť o obnovenie platnosti schválenia účinnej látky bispyribac bola predložená 30. júla 2018 v súlade s článkom 1 vykonávacieho nariadenia Komisie (EÚ) č. 844/2012 (3).
                  
               
                     (3)
                  
                  
                     Vykonávacím nariadením Komisie (EÚ) 2018/1916 (4) bolo predĺžené obdobie platnosti schválenia účinnej látky bispyribac z 31. júla 2021 do 31. júla 2023.
                  
               
                     (4)
                  
                  
                     Žiadateľ však 22. októbra 2020 potvrdil, že už nepodporuje žiadosť o obnovenie schválenia.
                  
               
                     (5)
                  
                  
                     Keďže žiadosť o obnovenie schválenia bola stiahnutá, predĺženie obdobia platnosti schválenia tejto účinnej látky stanovené vo vykonávacom nariadení (EÚ) 2018/1916 už nie je odôvodnené. Preto by sa mal stanoviť nový dátum uplynutia platnosti schválenia na čo najskorší možný dátum, pričom by sa členským štátom mal poskytnúť dostatočný čas na zrušenie autorizácií prípravkov na ochranu rastlín s obsahom uvedenej látky.
                  
               
                     (6)
                  
                  
                     Vykonávacie nariadenie (EÚ) č. 540/2011 by sa preto malo zodpovedajúcim spôsobom zmeniť.
                  
               
                     (7)
                  
                  
                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
                  
               PRIJALA TOTO NARIADENIE:
         
            Článok 1
            Príloha k vykonávaciemu nariadeniu (EÚ) č. 540/2011 sa mení v súlade s prílohou k tomuto nariadeniu.
         
         
            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 23. mája 2022
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 309, 24.11.2009, s. 1.
         
            (2)  Vykonávacie nariadenie Komisie (EÚ) č. 540/2011 z 25. mája 2011, ktorým sa vykonáva nariadenie Európskeho parlamentu a Rady (ES) č. 1107/2009, pokiaľ ide o zoznam schválených účinných látok (Ú. v. EÚ L 153, 11.6.2011, s. 1).
         
            (3)  Vykonávacie nariadenie Komisie (EÚ) č. 844/2012 z 18. septembra 2012, ktorým sa stanovujú ustanovenia potrebné na vykonávanie postupu obnovenia účinných látok podľa nariadenia Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh (Ú. v. EÚ L 252, 19.9.2012, s. 26).
         
            (4)  Vykonávacie nariadenie Komisie (EÚ) 2018/1916 zo 6. decembra 2018, ktorým sa mení vykonávacie nariadenie (EÚ) č. 540/2011, pokiaľ ide o predĺženie obdobia schválenia účinnej látky bispyribac (Ú. v. EÚ L 311, 7.12.2018, s. 24).
      
      
         
            PRÍLOHA
            V časti B prílohy k vykonávaciemu nariadeniu (EÚ) č. 540/2011 sa v šiestom stĺpci „Koniec platnosti schválenia“ v riadku 1, bispyribac, uvedený dátum nahrádza dátumom „31. júla 2022“.